Hæfte 1: stormen nærmer sig! 

1 DEN KOMMENDE KRISE

1. Hvilke tegn er der i skriften på, at en frygtelig trængselstid ligger foran os ?
Dan. 12,1.

a. For de onde - Åb. 14,9.10; Åb. 16, 1-21.

b.For de retfærdige - Åb.13,15-17.

2. Hvordan beskriver str. White den periode med lidelser, som kommer over vor verden?

(1) En frygtelig krise.
"Det arbejde, som menigheden har undladt at gøre i en tid med fred og fremgang, må den nu gøre under en frygtelig krise, under de mest afskrækkende og vanskelige omstændigheder."

Ev. 31, ST. 463.

(2) Den sidste store krise.

a. "I denne tid, hvor synden tager overhånd, ved vi, at den sidste store krise står for døren. Herren vil gribe ind, når overtrædelsen af Guds lov bliver næsten universel, og når hans folk bliver undertrykt og plaget"

Col. 178.

b. "Ulykker på land og hav, samfundets lovløshed og krigsrygter er alle varsler og forudsiger højst betydningsfulde begivenheder, der nærmer sig."

"Den ondes magter samler deres kræfter i forenede anstrengelser. De styrker sig til det sidste store opgør. Store forandringer vil snart finde sted i vor verden, og de sidste ting vil ske hurtigt"

9T 11.

(3) Tidernes "mest skæbnesvangre kamp".

"En stor krise venter Guds folk. En krise venter verden. Tidernes mest skæbnesvangre kamp står lige foran os."

5T 711.
(4) Historiens opgør.
"Vi står på tærsklen til historiens opgør. I hurtig rækkefølge vil Guds domme følge efter hinanden.... brande, oversvømmelser, jordskælv, krige og blodsudgydelser. På den tid, når både store og afgørende begivenheder indtræffer, skal vi ikke blive overrasket, for nådens engel kan ikke meget længere vedblive at beskytte mod de menneskelige lidenskaber."

PK 278.
(5) Den største krise siden tidernes morgen.

"Vi kommer til en krise, som mere end i nogen tidligere tid siden verdens begyndelse vil kræve fuld indvielse af enhver, der bærer Kristi navn."

GW 323.
(6) En vældig krise.

"Den nuværende tid er af overvældende betydning for alt levende. Regeringer og statsmænd, mænd, der indtager indflydelsesrige og betroede hverv, tænkende mænd og kvinder fra alle samfundslag, vil have deres opmærksomhed henledt på de begivenheder, som udspiller sig omkring os. De iagttager forholdene mellem nationerne. De observerer den tiltagende styrke i alle de jordiske elementer, og de indser overgangen til en vældig krise."

PK 537, Ev 703, Ed 179.

(6) En vældig krise.

"Nutiden er af overvældende betydning for alt levende. Regeringer og statsmænd, mænd, der indtager indflydelsesrige og betroede hverv, tænkende mænd og kvinder fra alle samfundslag, vil have deres opmærksomhed henledt på de begivenheder, som udspiller sig omkring os. De lægger mærke til de spændte, utrygge forhold mellem nationerne. De ser den iver og heftighed, "der har grebet alle jordiske elementer, og de forstår, at der snart vil ske noget stort og afgørende, - at verden står lige overfor et vældigt og kritisk vendepunkt"

PK 537, Ev 703, Ed 179

(7) En storm.

a. "En storm er på vej, som vil prøve enhvers åndelige grundvold til det yderste."

5T 129.
b. "Der kommer en storm, der er ubarmhjertig i sin vildskab. Er vi rede til at møde den?"

8T 315.
c. "Der kommer en storm, stormen som vil prøve af hvilken art ethvert menneskes tro er. De troende må være fast forankret i Kristus, for ellers vil de blive forledt af de skiftende vildfarelser. Lad din tro være grundlagt af Guds ord. Grib fast om sandhedens levende vidnesbyrd. Hav tro på Kristus som en personlig Frelser. Han har altid været og vil vedblive at være tidsaldrenes klippe."

Ev.361,362.

(8) Et uvejr

a. "Gud har åbenbaret, hvad der vil finde sted i de sidste dage, så hans folk kan blive beredt til at modstå vredens og modstandens uvejr."

b. "Prøverne kommer, og vi må gøre os rede til at møde stormen ved omvendelse til Gud og tro på den Herre Jesus Kristus. Herren vil rejse sig og ryste jorden frygteligt. Vi vil se forfærdelige ting på alle kanter. Tusinder af skibe vil blive slynget til havets bund. Flåder vil gå under, og mennesker vil omkomme i millionvis. Ild vil bryde frem uventet, og ingen menneskelig bestræbelse vil være i stand til at slukke den. Jordens paladser vil blive fejet bort i flammernes raseri. Jernbaneulykker vil blive mere og mere hyppige; forvirring, sammenstød og død, fremkaldt uden et øjebliks varsel, vil indtræffe på de store rejseruter. Enden er når, nåde tiden er ved at slutte. O, lad os søge Gud, medens han findes, kalde på ham, medens han er når!"

(9) Den mest forfærdelige strid, man har set.

 "Den strid, som vi står overfor, vil blive den forfærdeligste, man har set"

6T 407.

(10) En frygtelig strid.

"Satan er i færd med at opstille sine hære; og er vi hver især forberedt på at møde denne frygtelige strid, som nærmer sig? Forbereder vi vore børn til at møde denne store krise?"

AH 407.
(11) En stor prøve.

"Hvis de troende ikke er grundfæstet i deres tro i disse forholdsvis fredfyldte dage, hvad vil da holde dem oppe, når dekretet går ud mod alle dem, som ikke vil tilbede dyrets billede og modtage dets mærke på deres pande eller i deres hænder? Denne alvorlige periode er ikke langt borte. I stedet for at blive svage og ubeslutsomme burde Guds folk samle styrke og mod til trængselstiden."

4T 251.

(12) En stor rædsel.

"Overtrædelserne har næsten nået det yderste. Forvirring fylder verden, og en stor rædsel skal snart komme over menneskene. Enden er meget nær."

8T 28.
3. Er universets beboere opmærksomme på vor kommende krise?
"Hele universet ser med ubeskrivelig interesse afslutningen af den store strid mellem Kristus og Satan."

5T 526.
4. Er jordens indbyggere i samme grad opmærksomme på de forestående begivenheder?

a. "Vi, som kender sandheden, burde forberede os til hvad der for verden snart skal oprinde som en vældig overraskelse."

8T 28, 7BC 911.

b. "Kristne skulle forberede sig for det, som snart vil oprinde for verden som en vældig overraskelse, og ved denne beredelse skulle de gennem nøje studie af Guds ord stræbe efter at omdanne deres liv efter forskrifterne ... Gud kalder på vækkelse og reformation."

PK 626.
5. Har vi som Syvende Dags Adventister en sandforståelse af den forestående krise?
a. "En trængselstid, som aldrig har været før, skal snart møde os; og vi behøver en erfaring, som vi ikke ejer nu, og som mange er for ligegyldige med at erhverve sig. Det er ofte sandt, at forventede vanskeligheder er større end de virkelige; men dette er ikke tilfældet med den krise, der kommer. Selv den mest levende fantasi kan ikke forestille sig trængslernes omfang."

GC 622.
b. "Vi er på kanten til trængselstiden, og en forvirring, som man næppe har drømt om, er forestående."

9T 43.
6. Er det muligt for kristne ikke at være forberedt på de kommende vanskeligheder på trods af de forudgående advarsler?
Mark. 8,31.32; 9,31; 10,32-34; Matt. 26,56; Luk. 24,6-8.

7. Hvorfor var disciplene så fuldstændigt uforberedte?
a. "De kunne ikke udholde tanken om, at han, i hvem deres forhåbninger var samlet, skulle lide en vanærende død. De glemte de ord, som de trængte til at huske, og da prøvelsernes time kom, var de ikke beredte. Jesu død tilintetgjorde deres forhåbninger så fuldstændigt, at man skulle tro, at de ikke var blevet advaret."

GC 594.
b. "Peter ønskede ikke at se korset i Kristi mission."

DA 415
8. Har Herren givet os en klar beskrivelse af de begivenheder, som er knyttet til tiden for nådedørens lukning?
a. "Begivenhederne i forbindelse med nådedørens lukning og forberedelsen til trængselstiden er tydeligt fremstillet. Men til trods herfor kender tusinder af mennesker lige så lidt til disse betydningsfulde sandheder, som hvis de aldrig var blevet åbenbaret."

GC 594.
b. "Mennesket har et kort, som viser alle vej mærkerne til himlen, og man bør ikke gætte sig frem."

GC 598.
c. "Vi burde lære at se profetiernes opfyldelse i historien, at studere forsynets arbejde gennem de store reformationer, at forstå begivenhedernes betydning for at gøre nationerne rede til den sidste store konflikt i den store strid."

MH 442; 8T 307.
9. Betyder det at vi på forhånd kender til alle detaljerne i de forventede begivenheder?
a. "Dyrets mærke er nøjagtigt, hvad det er blevet forudsagt at være. Med hensyn til dette er ikke alt endnu forstået, og ikke alt vil blive forstået, før bogrullen åbnes."

6T 17; 8T 159.
b. "Meget om disse ting er blevet vist mig, men jeg kan kun fremføre nogle få ideer for dig. Gå selv til Gud, bed om guddommelig oplysning, så at du kan vide, hvad der er sandheden, når Satans forunderlige mirakler bliver fremvist, og bed om at du, når fjenden kommer som en lysets engel, kan skelne mellem Guds uforvanskede arbejde og mørkets magters efterligninger.”

RH 12-24, 1889, p 3.
10. Hvor vigtigt for os er det at studere profetierne angående de sidste dage?

a. "Idet vi nærmer os afslutningen på denne verdens historie kræver profetierne angående de sidste dage i særlig grad vor opmærksomhed."

COL 133.
b. "De burde vide de ting, som skal ske før afslutningen af verdens historie. Disse ting angår vort evige velfærd, og såvel lærere som elever burde ofre mere opmærks-omhed på dette."

6T 129.
c. "Og jeg så en tredje engel. Min ledsagende engel sagde: Frygteligt er hans arbejde. Grusom er er hans mission. Han er den engel, som skal skille hveden fra ugræsset, besegle eller binde det for den himmelske lade. Disse ting skulle optage hele sindet og hele opmærksomheden." .

EW 118.
d. "I en nattetime blev disse ord talt til mig: Forman lærerne ved vore skoler til at forberede eleverne på, hvad der kommer over verden."

FE 526.527.
e. "Men der kommer en dag, som Gud har bestemt for afslutningen af denne verdens historie: Dette evangelium skal forkyndes for hele verden som et vidnesbyrd for alle folkeslag, og da skal enden komme. Profetien er hastigt i færd med at blive opfyldt. Der burde tales meget mere om disse uhyre vigtige emner."

FE 335.
f. "Lad nu banebryderne opløfte deres stemmer og udbringe budskabet, som er aktuel sandhed for denne tid. Lad os vise folket, hvor vi befinder os i den profetiske historie."

5T 716.
g. "Store anstrengelser skulle udfoldes for at forkynde dette budskab til folket. Det alvorlige faktum, at Herrens dag vil komme pludselig og uventet, skal ikke blot fortælles til verdens folk, men også til vore egne menigheder. Profetiens frygtelige advarsel har adresse til enhver sjæl. Lad ingen føle sig fri for den fare at blive overrasket. Lad ikke nogen forklaring af profetien berøve dig din overbevisning i kundskaben om ting, som viser, at denne store begivenhed er nært forestående.”

FE 336.

11 Hvad er vi i særlig grad advaret om ikke at gøre?
a. Der kommer en trængselstid for Guds folk, men vi skal ikke konstant fremholde dette for folket og standse ved den trængselstid, som kommer.

1 SM 180; 2 SM 13

b."Der er hårde tider foran os, men lad ingen udtale ét ord i vantro eller modløshed."

ChS 136.
12. Hvad burde vi gøre nu i lyset af den kommende krise?
"Så sandt Gud har talt til mig, vil I blive stedt for rådsforsamlinger, og ethvert sandhedspunkt, som I fremholder, vil blive grundigt kritiseret. Den tid, som mange nu lader gå til spilde, burde være helliget til den befaling, Gud har givet os, om forberedelse til den foranliggende krise."

5T 717.
13. Hvem er de eneste, som vil bestå gennem den sidste store strid?
a. "Ingen, undtagen dem som har befæstet deres hjerter med bibelens sandheder, vil bestå gennem den sidste store strid."

GC 593.

b. "Studer din bibel, som du aldrig har studeret den før. Uden at du løftes til et højere og helligere stade i dit religiøse liv, vil du ikke være rede til at

møde vor Mester."

5T 717.

c. "Vi nærmer os stormfulde tider, og hvis vi ikke gennem bibelen er lærde, overbeviste, styrkede og rodfæstede, vil verdens store mænds visdom lede os påafveje."

5T 546.

d. "Kun de, der flittigt har studeret bibelen og taget imod kærligheden til sandheden, vil blive værnet mod det frygtelige bedrag, som besejrer verden."

GC 625.

